૩૦ નવેમ્બર ૧૯૬૮ના દિવસે જ્યારે અમિતાભ બચ્ચન કલકત્તાની તેમની ‘બ્લેકર્સ’ની નોકરી છોડીને ગયા ત્યારે તેમનો પગાર હતો ૧૬૮૦ રૂપિયા. રાજીવ ગાંધી અને સોનિયાના લગ્ન પહેલા જ્યારે રાજીવ દિલ્હી આવતા ત્યારે સોનિયાના ફોટોગ્રાફ્સ સાથે લઈ આવતા, જો કે રાજીવે તેમને કદી એ વિશે કાંઈ કહ્યું નહીં, પણ અમિત સમજી ગયેલા કે એ દોસ્તી વિશેષ છે. સોનિયા પહેલી વખત દિલ્હી આવ્યા એના બે મહિનામાં જ લગ્નની વાત નક્કી થઈ ગઈ, અને એ પણ કે અમિતાભ બચ્ચનના વિલિંગ્ટન ક્રિસેટના ૧૩ નંબરના બંગલે જ જાન આવશે. ૧૯૬૮ના લગ્નના એ દિવસે જ સોનિયાએ અમિતાભને ધર્મના ભાઈ માની રાખડી બાંધી હતી. તેમની અને તેમના ભાઈ અજિતાભની પત્ની રમોલાજીની રાખડીઓને અમિતાભ સહુથી મૂયવાન સંપત્તિ ગણતા. એટલી કે ૧૯૮૨માઁ જ્યારે બ્રિચકેઁડી હોસ્પીટલમાં એ મૃત્યુ સામે ઝઝૂમી રહ્યા હતા ત્યારે ડૉક્ટરોના વિરોધ છતા એ રાખડીઓ તેમણે કાઢવા દીધી નહોતી. પણ રાજીવ અથવા ઈન્દિરાજીના બળ પર તેમણે કદી કાંઈ મેળવ્યું નથી, અમિતાભ કહે છે, કે જ્યારે કેમેરા સામે ઉભું થવાનું આવે છે ત્યારે કોઈ ઓળખાણ, કોઈ ભલામણ કામ નથી લાગતી. કેમેરાને યોગ્યતાનું પ્રમાણ આપવું જ પડે છે.